Lav et referat af nedenstående tekst:

Tekst:
Siden 2013 er deltagerantallet mere end tredobbelt og Kulturmødet kunne notere deltagelse af folk i alle aldre og fra alle egne af Danmark.  Det er nogle af bevæggrundene for, at Morsø Kommune og Region Nordjylland binder an med endnu en udgave i 2016 i august og tilmed har cementeret mødet som en fast årlig begivenhed, som nu får sin egen organisation. - Med 17.000 deltagere sidste år må Kulturmødet siges at have vist sin berettigelse. Vi klør på med krum hals med endnu en udgave i august, og vi har besluttet at ændre begivenheden fra en være en 'event' til at være en institution, der vender tilbage og forankres i en selvstændig organisation, siger borgmester Hans Ejner Bertelsen, Morsø Kommune. Borgmesteren er glad for at huse Kulturmødet, og hos medarrangøren Region Nordjylland er der fuld opbakning. - Kulturmødet er blevet kaldt 'den nødvendige diskussion', og det har vi set bekræftet helt overbevisende, siger Regionsrådsformand Ulla Astman. - Det høje deltagerantal er naturligvis meget glædeligt, men også det, at Kulturmødet allerede er dagsordensættende for kulturdebatten i Danmark, betyder meget. Kunst og kultur er vigtige for samfundet, siger Ulla Astman. Mere kant i 2016 Kulturmødet offentliggør i dag publikationen 'Sådan gik det' på sin hjemmeside, og med den som afsæt er man i fuld gang med planlægningen. 2016-versionen vil få mere kant, både når det gælder de omkring 40 debatter og de over 150 arrangementer, der udgør kultur- og kunstfestivalen Oplevelse, der finder sted parallelt med debatten, der foregår over 48 timer i Nykøbing Mors. Nogle af de problemstillinger og udfordringer, man kan forvente vil blive taget op er: Kunst og grænser, kulturminister Bertel Haarders nye kanon-idé, kunst og sundhed, bibliotekernes nye roller og meget andet. Som tidligere år opfordrer Kulturmødet aktører i dansk kulturliv til at arrangere såkaldte Optakt-møder i foråret og sommeren. På Mors forventes op mod 200 debattører at deltage, herunder en del folketingsmedlemmer. - Bredde, højde og dybde, er helt fundamentale for Kulturmødet,  siger de to daglige ledere Niels Otto Degn fra Morsø Kommune og Claus Svenstrup fra Region Nordjylland samstemmende, og fortsætter: - Kulturmødet vil gerne kendes på kant, men alsidighed er også et adelsmærke. Kvalificeret alsidighed som man siger. Bredden søger man ved, at alle kan komme til orde - også når det gælder skabende og udøvende kunst og kultur.

Referat:
Kulturmødet skal være en fast tradition. Morsø Kommune og Region Nordjylland laver fast organisation på projektet.